《六月八日迁寓侍郎桥》
元代·方回

梧桐楼外雨萧萧，客里迁居意不聊。
净土偶邻罗汉洞，閒人肯羡侍郎桥。
蠹鱼书少家何窘，行李船轻路匪遥。
此□十翁肯相送，典钱沽酒了今朝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。